open-index/open-wikipedia-markdown huggingface dataset:
אג'קס (נגמ"ש)

**אג'קס** (באנגלית: **Ajax**) היא משפחת נגמ"שים תוצרת ג'נרל דיינמיקס שפותחו עבור הצבא הבריטי במהלך שנות ה-2000, והחלו להיקלט בכוחות השריון הבריטים בשנת 2020 כמחליף ל-CRV הוותיק.

בדומה למשפחת ה-CRV אותה מחליפה משפחת רכבי האג'קס, הפלטפורמה מתחלקת למספר דגמים המיועדים למגוון משימות ביחידות שונות ברחבי הכוחות הבריטיים. הדגם העיקרי, הקרוי אף הוא אג'קס, הוא נגמ"ש לחימה המצויד בצריח ותותח 40 מ"מ. הדגמים הנוספים במשפחה קרויים כולם על שם דמויות מהמיתולוגיה היוונית המתחילות באות א' וכוללים דגמי חילוץ, סיוע טכני, הנדסה ופיקוד.

למרות שהכלים הראשונים היו מתוכננים להיקלט ב-2017, אחרי עיכובים בפיתוח, ביולי 2020 נגמ"שי האג'קס הראשונים נקלטו באופן ניסיוני ביחידות פרשי המשמר (משמר החיים ורגימנט הכחולים והמלכותיים) של הצבא הבריטי. בינואר 2025 בעיכוב של כשמונה שנים, נקלטו נגמ"שי אג'קס ביחידות סדירות מבצעיות בצבא הבריטי, כאשר עד לסוף שנת 2028 מערך האג'קס מתוכנן להיות מבצעי באופן מלא עם 589 כלים בשירות.

## דגמים
***אג'קס - נגמ"ש לחימה:** האג'קס הוא הדגם הראשי של המשפחה (על שמו גם שם המשפחה כולה), הוא פותח כנגמ"ש לחימה וכולל צריח ותותח אוטומטי 40 מ"מ (C40). הוא קרוי על שם איאס, מגיבורי האיליאדה, והוא מיועד להחליף בתפקידו את ה-FV104 'שימיטר' ממשפחת ה-CRV הוותיקה בתור רכב קרבי משוריין ליחידות שריון קלות או יחידות סיור משוריין.
***ארס - נגמ"ש סיור וסיוע:** דגם סיור וסיוע הקרוי על שם אל המלחמה ארס, הוא פותח כמחליף את ה-FV103 'ספרטן' ממשפחת ה-CRV. דגם הארס הוא למעשה נגמ"ש לניוד ממוגן של צוותים מקצועיים מסוגים שונים ולמגוון שימושים, כולל צוותי הנדסה קרבית, הגנה אווירית וצוותי סיור.
***אתנה - נגמ"ש פיקוד ושליטה:** דגם פיקוד ושליטה הקרוי על שם האלה אתנה, הוא פותח כמחליף את ה-FV105 'סולטן'. האתנה כולל ציוד קשר ובקרה ופותח לשמש מרכז פיקוד נייד וממוגן.
***אפולו - נגמ"ש טכני:** דגם טיפול, חימוש ותחזוקה הקרוי על שם האל אפולו. האפולו כולל מנוף וציוד חילוץ וטיפול ברכבים תקולים או פגועים בשדה.
***אטלס - נגמ"ש חילוץ:** דגם לחילוץ רק"מ בשדה הקרוי על שם אטלס, הוא פותח כמחליף את ה-FV106 'סמסון'. האטלס כולל כף קדמית והוא ערוך לגרור רכבים תקולים או פגועים בשדה.
***ארגוס - נגמ"ש הנדסי:** דגם הנדסה הקרוי על שם הענק המיתולוגי ארגוס.

## ראו גם
* נגמ"ש מרכבה
* פומה

## קישורים חיצוניים

* אודות האג'קס באתר Forces.net.

## הערות שוליים

קטגוריה:נגמ"שי לחימה
קטגוריה:נגמ"שים בריטיים
קטגוריה:כלי רכב שהושקו ב-2013
שמואל שחם

**שמואל שחם** הוא קצין צה"ל בדימוס בדרגת אלוף-משנה, שכיהן כמפקד חטיבת הנגב.

## קורות חייו
עם גיוסו לצה"ל התנדב לצנחנים. בצנחנים עבר שחם מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה, ושימש כמפקד מחלקה ולחם במלחמת ששת הימים. במלחמת ההתשה שימש כמפקד פלוגה. בשנת 1972 מונה למפקד גדוד 202 של חטיבת הצנחנים, ופיקד על כוח מהגדוד במבצע ברדס 54–55. בשנת 1975 מונה למפקד חטיבת הנגב. לאחר מכן מונה לנספח צה"ל וראש משלחת משרד הביטחון בגרמניה.

## הערות שוליים

קטגוריה:חיילי חיל הרגלים במלחמת יום הכיפורים
קטגוריה:מפקדי חטיבת הנגב
קטגוריה:מפקדי גדוד 202
קטגוריה:נספחים צבאיים ישראלים בגרמניה
קטגוריה:אלופי-משנה בצה"ל
קטגוריה:מפקדי מחלקות במלחמת ששת הימים
קטגוריה:חיילי חיל הרגלים במלחמת ששת הימים
קטגוריה:ישראלים שנולדו במאה ה-20
עשן ומראות (סרט, 2016)

**עשן ומראות** (בספרדית: **El hombre de las mil caras**, מילולית: "האיש בעל אלף הפרצופים") הוא סרט מותחן ספרדי משנת 2016 בבימויו של אלברטו רודריגז, מבוסס על ספר תיעודי משנת 2006 מאת מנואל קרדן. בסרט מככב את אדוארד פרננדז בתפקיד פרנסיסקו פאאסה, סוכן לשעבר של השירות החשאי הספרדי שזייף את מותו שלו לאחר שערוריית שחיתות ידועה לשמצה. הקרנת הבכורה של הסרט נערכה בפסטיבל הסרטים הבינלאומי סן סבסטיאן, שם הוענק לאדוארד פרננדס פרס צדף הכסף לשחקן הטוב ביותר על תפקידו בגילום פרנסיסקו פאאסה. הוא הוקרן גם בפסטיבל הסרטים בלונדון 2016.

## עלילה
פרנסיסקו פאאסה, סוכן חשאי לשעבר בממשלת ספרד שהשתתף במבצע החשוב ביותר נגד קבוצת הטרור הבסקית ETA, הופך למטרה של ממשלתו שלו ונאלץ לעזוב את המדינה. כאשר הוא מצליח סוף סוף לחזור לספרד, הוא שבור וחייו האישיים מתפרקים. הוא זוכה לביקור של לואיס רולדאן, נציב המשטרה לשעבר העוצמתי שמציע לו מיליון דולר כדי לעזור לו לשמור על שנים עשר מיליון דולר שהוצאו מהתקציב. מוחו האקוטי של פאאסה מתכנן נקמה כדי להשיג את כספו של רולדאן.

## שחקנים ודמויות
* חוסה קורונאדו בתפקיד ג'סוס קאמוס
* אדוארד פרננדס בתפקיד פרנסיסקו פאאסה
* אמיליו גוטיירס קבה בתפקיד אוסורנו
* קרלוס סנטוס בתפקיד לואיס רולדאן
* מרתה אטורה בתפקיד נייב פרננדז פוארטו
* כריסטיאן סטאם בתפקיד הנס
* פיליפ רבוט בתפקיד ז'אן-פייר פינאו
* לואיס קאלחו בתפקיד חואן אלברטו בלוך
* אגוסטין גליאנה בתפקיד טיפו פילטליה
* קרייג סטיבנסון בתפקיד ז'ורז' סטארקמן
* ראמון ראדוס בתפקיד רפאל ורה
* מיריה פורטס בתפקיד גלוריה
* אנריק בנבנט בתפקיד קסטורלי
* ג'ונס פפילה בתפקיד ארלאוקאס
* ישראל אלחאלדה  בתפקיד גונזאלז
* טומאס דל אסטל בתפקיד ברמחו
* פדרו קזבלנק בתפקיד אבוגדו דה פיסה
* אלבה גלוצ'ה בתפקיד ביאטריס

## קישורים חיצוניים

## הערות שוליים

קטגוריה:סרטים בספרדית
קטגוריה:סרטי מתח ספרדיים
קטגוריה:סרטים ספרדיים
קטגוריה:סרטי 2016
קטגוריה:נטפליקס: סרטים
קטגוריה:סרטי פשע ספרדיים
קטגוריה:סרטי דרמה ספרדיים
נשקיני קייט

**נשקיני קייט** (באנגלית: **Kiss Me Kate**) הוא סרט מוזיקלי אמריקאי משנת 1953 בבימויו של ג'ורג' סידני, עם הווארד קיל, קתרין גרייסון ואן מילר בתפקידים הראשיים.

התסריט מבוסס על המחזמר "נשקיני קייט" מאת סם ובלה ספיבק (1948) עם שירים מאת קול פורטר המבוסס על המחזה אילוף הסוררת של ויליאם שייקספיר.

העלילה היא על שחקנים המעלים את הצגת המחזה אילוף הסוררת של ויליאם שקספיר וחייהם האמיתיים משפיעים על הופעתם בהצגה. חלק מהשחקנים מופיע בתפקיד כפול של שחקנים בחיים האמיתיים ועל הבמה.

הסרט היה מועמד לפרס אוסקר לפסקול המקורי הטוב ביותר (אנדרה פרבין וסול צ'פלין).

## תקציר העלילה
פרד גראהם (הווארד קיל) ולילי ואנסי (קתרין גרייסון) נפגשים בביתו של קול פורטר (רון רנדל) לקראת הפקת המחזמר "נשקי קייט" לפי אילוף הסוררת של ויליאם שקספיר. פרד הוא השחקן הראשי, הבמאי והמפיק. לילי ופרד היו נשואים והתגרשו. פורטר נותן להם לשיר ביחד את "So in Love".

לחדר מתפרצת לואיז ליין (אן מילר) ושרה ורוקדת את שירו של פורטר "Too Darn Hot". בהצגה היא תשחק את אחותה הצעירה של קייט, ביאנקה. ביל קלהאן (טומי ראל) הוא חבר של לואיז ומהמר כבד. הוא מזייף חתימה של פרד על שטר התחייבות של 2,000 דולר למאפיונר לאחר שהפסיד בקלפים. לואיז כועסת על התנהגותו ושרה "Why Can't You Behave?". הוא משחק בהצגה את לוצ'נסיו, אחד המחזרים שלה. פרד ישחק את "פטרוצ'יו" ולילי את "קייט".

היחסים בין פרד ללילי יודעים עליות ומורדות. היא עומדת להינשא לאיש עסקים עשיר מטקסס. הם נזכרים בימים הטובים בהם בילו בשווייץ ושרים ורוקדים "נפלא" ("Wunderbar") ומתנשקים. פרד שולח פרחים ללואיז ובטעות הם מגיעים ללילי שכועסת מאוד וזה משפיע על משחקה בהצגה.

פטרוצ'יו מגיע לפדואה במטרה להתחתן עם אישה עשירה ושר ""I've Come To Wive It Wealthily In Padua"". הוא נפגש עם בפטיסטה (קורט קסנר) אביהם של קייט וביאנקה. קייט הבכירה היא אגרסיבית ושונאת גברים. היא שרה בכעס "I Hate Men". פטרוצ'יו מנסה לאלף אותה ולעיתים הם מחליפים סטירות ומכות.

ביאנקה לעומתה מחוזרת על ידי לוצ'נסיו, גרמיו והורטנסיו והיא שרה להם כי היא מוכנה להתחתן עם כל אחד בשם "Tom, Dick or Harry".

פטרוצ'יו מקונן על מר גורלו. הוא מעיין בפנקס השמות של כל הנשים איתן ניהל יחסים ושר "Were Thine That Special Face".

להצגה נשלחים שני מאפיונרים, ליפי (קינן ווין) וסלאג (ג'יימס ויטמור) ומראים את שטר ההתחייבות של פרד לבוס שלהם. לילי מאיימת לברוח באמצע ההצגה עם ארוסה. פרד אומר למאפיונרים כי אם היא תברח לא יהיה לו כסף לשלם להם. הם מתחייבים לשמור על לילי שלא תברח ואף נכנסים כשחקנים בהצגה כדי לפקוח עין עליה. לבסוף מתברר שהבוס שלהם חוסל והחוב של פרד בוטל. מאחר שהתאהבו בשקספיר הם שרים ורוקדים את "Brush Up Your Shakespeare".

לילי מנצלת את הסתלקות המאפיונרים ועוזבת עם ארוסה אך לקראת סוף ההצגה מתחרטת וחוזרת להצגה. היא אומרת לו כי אישה צריכה להיכנע לבעלה. הם מתנשקים וכולם שרים "Kiss Me Kate".

## צוות השחקנים

## קישורים חיצוניים

* קדימון לנשקיני קייט, באתר יוטיוב
* נשקיני קייט, באתר TCM
* צטט את שקספיר, באתר יוטיוב
* וונדרבר, באתר יוטיוב
* טום דיק או הארי, באתר יוטיוב
* דואט אהבה, באתר יטיוב
* סצנת הסיום, באתר יוטיוב
* היכן החיים שחלפו, באתר יוטיוב

קטגוריה:סרטי 1953
קטגוריה:סרטי מטרו גולדווין מאייר
קטגוריה:סרטי קומדיה רומנטית אמריקאיים
קטגוריה:סרטים באנגלית
קטגוריה:סרטים מבוססי מחזות זמר
קטגוריה:סרטים מבוססי מחזות
קטגוריה:סרטים מוזיקליים אמריקאיים
קטגוריה:ערכים שבהם תבנית בריטניקה אינה מתאימה
מטרוגורודוק

**מטרוגורודוק** (ברוסית: **Метрогородок**) הוא ראיון של המחוז המזרחי של העיר הפדרלית מוסקבה, שברוסיה. שטח המחוז הוא 27.5674 קמ"ר ואוכלוסייתו מונה 39,121 תושבים (2020).

מטרוגורודוק הוא הראיון הגדול ביותר מבחינת שטחו במוסקבה. מרבית שטחו של הראיון מאוכלס על ידי הפארק הלאומי "לוסיני אוסטרוב".

בראיון יש 18 מפעלי תעשייה, כולל תחנת כוח תרמית וחום 23 של מוסאנרגו ,26 חברות סחר, 4 בתי חולים, 2 קופות חולים, בתי מרקחת, 10 גני ילדים. על שטח הראיון נמצאות האוניברסיטה החברתית הממלכתית הרוסית, האוניברסיטה הפסיכולוגית והפדגוגית של העיר מוסקבה.

על גבול הראיון יש שתי תחנות של הטבעת המרכזית של מוסקבה – "בלוקמנאיה" ו"בולוואר רוקוסובסקוגו". תחנת המטרו הקרובה ביותר היא "בולוואר רוקוסובסקוגו" של קו סוקולניצ'סקאיה, שנמצא בסמוך לגבול הראיון.

למרות העובדה כי למעלה מ-90% מכל שטח הראיון תופס הפארק הלאומי לוסיני אוסטרוב, המצב האקולוגי מוערך כלא טוב בקשר לאזור התעשייה מספר 53 "קלושינו", שבשטחו נמצאת תחנת כוח תרמית וחום 23, ומספר גדול של כריתות אזורי יער.

## קישורים חיצוניים

* 

קטגוריה:מוסקבה: נפות
דודג' 126

**דודג' 126** (באנגלית: **Dodge 126**, קרוי גם: **Dodge Series 126**, **Dodge Brothers Series 126**) היא מכונית משפחתית, אשר יוצרה במספר תצורות נוספות בין השנים 1926–1927 על ידי חברת "**האחים דודג' אוטומוביל"** אשר בשנת 1928 הפכה לחטיבת דודג' בקונצרן המכוניות האמריקאי קרייזלר.

סך הכול יוצרו 394,870 יחידות.

## היסטוריה

חברת דודג' נוסדה בשנת 1900 על ידי האחים ג'ון פראנסיס דודג' והוראס אלגין דודג' בדטרויט שבמישיגן. בימיה הראשונים יצרה החברה חלקי מנוע ושלדה עבור תעשיית הרכב המתפתחת בעיר, בעיקר עבור החברות אולדסמוביל ופורד. למרות ההצלחה המסחרית שאפו האחים לייצר מכוניות משלהם. שאיפה זו התממשה לראשונה במכונית הראשונה, "דודג' דגם 30" (Dodge Model 30), ששיווקו ב-1915 כמתחרה יוקרתית יותר לדגם פורד מודל T הנפוץ. דגם 30 כלל כמה חידושים לאותה עת - גוף עשוי כולו פלדה, תיבת הילוכים חדשנית, ומערכת חשמל בת 12 וולט. תיבת ההילוכים והמנוע היו טובים מאלה של פורד T
(35 כוחות סוס לעומת 20).
בזכות איכות החלפים שייצרו ומעלותיה של המכונית היא הגיעה למקום שני במכירות הרכב בארצות הברית ב-1916.
באותה שנה השתמש הצבא האמריקני בהצלחה בדגם 30 בפעילותו המבצעית כנגד המהפכן המקסיקני פנצ'ו וייה.
בינואר 1920 הלך לעולמו ג'ון דודג' ובדצמבר אותה שנה נפטר גם הוראס דודג'. אלמנות השניים המשיכו בניהול החברה. דגם 30 שונה קלות ושווק כ"סדרת 116" (Series 116) אולם החברה ירדה למקום החמישי מכירות בארצות הברית ב-1925. באותה שנה מכרו אלמנות המייסדים את החברה לקבוצת משקיעים, שהחליטה, בעקבות ירידה נוספת במכירות (מקום שביעי ב-1927) למכור את דודג' ליצרן מכוניות אחר.
בשנת 1928 רכש קונצרן קרייזלר את חברת דודג' ומבחר הדגמים המיוצר ירד ל-13 בשתי קטגוריות (מ-19 דגמים בשלוש קטגוריות).

## "דודג' 126"

* מנוע קדמי.
* מנוע בנזין 3.5 ליטר.
* סוג הנעה: הנעה אחורית.
* תמסורת ידנית - 3 מהירויות.
* בלמים - מכניים ב-2 הגלגלים האחוריים.

## תצורות
* 4 דלתות - טורפדו ("Torpedo" ).
* 4 דלתות - סדאן.
* 2 דלתות - קופה.
* 2 דלתות - קבריולה.
* 2 דלתות - רודסטר.
* 4 דלתות - סטיישן.
* 4 דלתות - לנדולט.
* 2 דלתות -טנדר.

### רמות גימור
* "בסיסי" (Standard), מחיר: 855 – 1,200 דולר (שנת 1926, ארצות הברית).
* "Special" (רמת ביניים), מחיר: תוספת 100 דולר לדגם הבסיסי (שנת 1926, ארצות הברית).
* "Custom" (רמת גימור הגבוהה ביותר).
* "Deluxe/Sport" (בדגמים ספורטיביים), מחיר: הפחתה של 135 דולר מדגם הבסיס (שנת 1927, ארצות הברית).
* "Deluxe sedan" (שנת 1927).

## גלריה

קובץ:2011 Motorfest - Some of the Highlights - Flickr - NRMA New Cars (21).jpg| "דודג' 126"
קובץ:Magazine Dodge.jpg| "דודג' 126"
קובץ:Classic Moto Show 2014 (50).JPG| "דודג' 126"
קובץ:Dodge Series 124 4-Door Sedan 1927.jpg| "דודג' 126", שנת 1927 בתצורה 4 דלתות סדאן
קובץ:1927DodgeBrothersPU.jpg| "דודג' 126", קרו גם: Dodge Brothers - טנדר


## ראו גם
* דודג'
* קרייזלר
* דודג' 30–35
* דודג' פאסט פור

## קישורים חיצוניים

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:מכוניות קופה
קטגוריה:מכוניות סטיישן
קטגוריה:מכוניות לנדולט
קטגוריה:טנדרים
קטגוריה:דגמי מכוניות שהושקו ב-1926
126
קטגוריה:מכוניות אמריקאיות
רוזלינה ליידסטר

**רוזלינה טראן ליידסטר** (באנגלית: **Rosalina Tran Lydster**; נולדה ב-16 בספטמבר 1962) היא מעצבת תכשיטים וייטנאמית-אמריקאית. היא הייתה מעצבת משותפת של הכתר בתחרות מיס יוניברס 2008.

רוזלינה ליידסטר נולדה בווייטנאם להאי וו, צורפת של הגברת הראשונה של וייטנאם וחברות אחרות מסייגון. אביה היה אדריכל מיומן. המשפחה הייתה בעלת עסק תכשיטים אשר התאים ללקוחות יוקרתיים. בהמשך הם עברו לארצות הברית בשנות ה-70 והמשיכו בעסקי התכשיטים בסן פרנסיסקו. ליידסטר למדה עסקים באוניברסיטת המדינה של סן פרנסיסקו  והמשיכה בלימודים במכון לאופנה לעיצוב ומרצ'נדייז.

## קריירה
לאחר סיום הלימודים, ליידסטר החלה את הקריירה שלה כבנקאית השקעות בחברה גדולה בוול סטריט. היא עיצבה טבעות חתונה ותכשיטים אחרים לחברים עד שהחליטה להקים את חברת התכשיטים שלה בשנת 2001. בשנת 2005 היא נבחרה כאחת התכשיטניות הרשמיות לטקס פרסי אוסקר ה-78 ב-2006. בשנת 2008 נבחר ליידסטר כמעצבת המשותפת לתחרות מיס יוניברס 2008 וכשופטת מקדימה לתחרות מיס יוניברס 2009.

## הערות שוליים

קטגוריה:תכשיטנים
קטגוריה:מהגרים מווייטנאם לארצות הברית
קטגוריה:בוגרות אוניברסיטת המדינה בסן פרנסיסקו
קטגוריה:בוגרי אוניברסיטת המדינה בסן פרנסיסקו
קטגוריה:מעצבי תכשיטים
קטגוריה:אמריקאיות שנולדו ב-1962
קטגוריה:אמריקאים שנולדו ב-1962
הפיקוד השלישי

**הפיקוד השלישי** (בפורטוגזית: "Terceiro Comando") הוא ארגון פשע ברזילאי העוסק בסחר בסמים בריו דה ז'ניירו. נוסד בראשית שנות השמונים מתוך הפיקוד האדום.

הארגון היה מעורב בכמה עימותים בהיקף קטן (בשנת 2001 ו -2004) עם הכנופיה המתחרה הפיקוד האדום. לארגון אין מנהיג יחיד והוא במקום זאת רשת המבוססת על הדדיות אופקית המסייעת לכנופיות חברים בפאבלות שונות כאשר הם מנסים לרכוש סמים ואקדחים.
## לקריאה נוספת

* Karina Biondi, *Sharing This Walk: An Ethnography of Prison Life and the PCC in Brazil*. Edited and translated by John F. Collins (Chapel Hill: University of North Carolina Press: 2016)

## קישורים חיצוניים
* Uppsala Conflict Data Program Conflict Encyclopedia, Brazil, non-state conflict, Comando Vermelho - Terceiro Comando, Actor Information

## הערות שוליים

קטגוריה:פשע בברזיל
קטגוריה:פשע מאורגן
Jagged Little Pill, Live

**Jagged Little Pill, Live** הוא אלבום וידאו של הזמרת אלניס מוריסט אשר יצא ב-1 ביולי 1997. הווידאו מתעד את הופעתה של הזמרת בלואיזיאנה ארצות הברית, אך מכיל גם קטעים מתוך הופעות אחרות באותו סיבוב בין היתר גם בקנדה.

האלבום זכה בפרס גראמי בקטגוריית "הווידאו המוזיקלי הטוב ביותר בפורמט ארוך".

## רשימת רצועות
#Welcome the Charmed Ones I'm Sure" – 1:19"
#All I Really Want" – 5:45"
#The Craziness" – 3:06"
#Right Through You" – 3:13"
#Sexual Chocolate Intros" – 1:53"
#Not the Doctor" – 6:24"
#Synergy" – 0:36"
#Hand in My Pocket" – 4:58"
#Enuf About Me" – 2:33"
#0:21 – ""
#Head over Feet" – 5:05"
#Mary Jane" – 6:02"
#He Would for Someone" – 1:18"
#Forgiven" – 5:36"
#Spotless Pseudo Home" – 0:13"
#Perfect" – 3:55"
#Release Not Revenge" – 1:08"
#You Oughta Know" – 5:14"
#Wake Up" – 7:38"
#Explosion of Blueness" – 1:59"
#Ironic" – 4:23"
#Under Arrest" – 0:13"
#You Learn" – 7:42"
#Your House" – 4:11"
#No Pressure over Cappuccino"/"The Culprits" – 2:08"

## קישורים חיצוניים

## הערות שוליים

קטגוריה:אלבומי וידאו מ-1997
קטגוריה:אלבומי אלאניס מוריסט
קטגוריה:אלבומי וידאו באנגלית
קטגוריה:אלבומי רוק אלטרנטיבי
קאפוטניה

**קאפוטניה** (ברוסית: **Капотня**) הוא ראיון של המחוז הדרום-מזרחי של העיר הפדרלית מוסקבה, שברוסיה. שטח המחוז הוא 8.06 קמ"ר ואוכלוסייתו מונה 33,714 תושבים (2020).

סמל קאפוטניה הוא מגן מוזהב עם פסים כחולים בשוליים שבמרכזם טיפת שמן, שבתוכו יש עץ תפוחים מוזהב עם שבעה תפוחים על הענפים. טיפת הנפט מזכירה את בתי הזיקוק של מוסקבה שנמצא בשטח הראיון, ושדה הזהב הוא הצלחתו. עץ התפוח מסמל את שגשוג הראיון והתפוחים הם פרי העבודה של התושבים המקומיים. הפסים רומזים על נהר מוסקבה, שלאורכו נפרשים גבולותיו הדרום-מערביים של הראיון.

בתי הזיקוק של מוסקבה ממוקמים בשטחו של הראיון, הוא התחיל לפעול ב-4 באפריל 1938. בתי הזיקוק שייכים לגזפרום נפט ומעסיק מעל 4,000 עובדים.

כיום בראיון ישנם יותר ממאה חברות, 2 בנקים, המגזר הפרטי מתפתח, ישנם שני מוסדות של שירות בתי הסוהר הפדרלי.

## קישורים חיצוניים

* 

קטגוריה:מוסקבה: נפות
Live in the Navajo Nation

**Live in the Navajo Nation** הוא אלבום וידאו של הזמרת אלניס מוריסט שיצא ב-23 באוגוסט 2002 כחלק מסדרת האלבומים המוזיקלית "High Places".

## רשימת רצועות
#"Baba"
#"That I Would Be Good"
#"No Pressure over Cappuccino"
#"UR"
#"Heart of the House"
#"Your House"
#"I Was Hoping"
#"Uninvited"
#"Ironic"

## קישורים חיצוניים

## הערות שוליים

קטגוריה:אלבומי וידאו מ-2002
קטגוריה:אלבומי אלאניס מוריסט
קטגוריה:אלבומי וידאו באנגלית
Greatest Hits (אלבום של ספייס גירלז)

**Greatest Hits** (בעברית: **אוסף הלהיטים**) הוא אלבום אוסף של להקת הבנות הבריטית ספייס גירלז ב-7 בנובמבר 2007, על ידי וירג'ין רקורדס. אלבום זה היה אלבומם הראשון של הלהקה שיצא מזה 7 שנים. אלבום זה היה נועד על מנת לקדם את סיבוב ההופעות שלהן אשר היה באותה תקופה.

## הצלחה
אלבום זכה להצלחה כאשר היה לאלבום הנמכר ביותר בשנת 2007 על ידי הרכב נשי. בשנת 2012 האלבום שוב זכה להצלחה בעקבות הופעתן של הלהקה באולימפיאדת לונדון, שבעקבות ההופעה האלבום נכנס אל ה-30, ה-20 וה-10 העליונים ברוב המצעדים המרכזיים בעולם, ביניהם בארצות הברית, הממלכה המאוחדת ואוסטרליה.

מתוך האלבום הופץ סינגל אחד: "" אשר שוחרר לרדיו ב-23 באוקטובר אותה שנה ולחנויות הדיגיטליות ב-5 בנובמבר. בנוסף השיר גם קידם את עמותת "Children in Need". השיר זכה להצלחה בבריטניה כאשר הגיע למקום ה-11 במדינה.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי ספייס גירלז
קטגוריה:אלבומים שהופקו על ידי רודני ג'רקינס
קטגוריה:אלבומים שהופקו על ידי ריצ'רד סטאנרד
קטגוריה:אלבומים שהגיעו למקום הראשון במצעד האלבומים האוסטרלי
רשימת זוכי פרס משרד החינוך והתרבות

## פרס מפעל חיים בתחום האמנות הפלסטית
**פרס מפעל חיים בתחום האמנות הפלסטית** הוא פרס למפעל חיים, המוענק לאמן ישראלי על ידי משרד התרבות והספורט. אף על פי שבעבר הוענקו כנראה פרסים שונים על מפעל חיים לאמנים מטעם המשרד, במתכונתו הנוכחית, שראשיתה בשנת 2005, מהווה הפרס הוקרה של המדינה לאמנים, השנייה בחשיבותה רק לפרס ישראל. בשנת 2018 עמד סכום הפרס על כ-50,000 ש"ח.

*2005 - פנחס כהן גן
*2006 - גדעון גכטמן
*2007 - נחום טבת
*2008 - צבי גולדשטיין
*2009 - ביאנקה אשל גרשוני
*2010
*2011 - ראובן (ברמן) קדים
*2012
*2013 - אביטל גבע
*2014 - טולי באומן
*2015 - דני קרמן
*2016 - אריה קילמניק
*2017 - נורית דוד, בני אפרת
*2018 - דרורה דומיני
*2019 - פיליפ רנצר
*2020 - הפרס לא חולק בעקבות החלטת שרת התרבות מירי רגב
*2021 - עידית לבבי גבאי, בילו בליך
*2022 - מרים כבסה

## פרס שר/ת התרבות בתחומי האמנות הפלסטית

**פרס שר/ת התרבות בתחום האמנות הפלסטית** הוא פרס המוענק לאמנים ישראליים על ידי משרד התרבות והספורט. הפרס נועד לבטא את ההוקרה של החברה הישראלית לאמן היוצר ופרי יצירתו, והערכה לפועלו ותרומתו לחברה. הפרס מוענק על ידי השר\ה המכהנ\ת בתיאום עם ועדת שיפוט שמונתה לצורך זה. בשנת 2019 עמד סכום הפרס על כ-50,000 ש"ח לכל זוכה.
*2019 - מלי דה-קאלו, יונתן גולד, אורית חופשי, נורית גור לביא, רון עמיר, הילה טוני נבוק, תמר ניסים, אסתר שניידר, פיטר יעקב מלץ, ליאת סגל
*2020 - הפרס לא חולק בעקבות החלטת שרת התרבות מירי רגב
* 2021 - לא הוענק פרס
* 2022 - גילי אבישר, רלי אברהמי, שגיא אזולאי, הדסה גולדויכט, מיכל הלפמן, רונה יפמן, טליה ישראלי, רונית פורת, אלי פטל, סיגל צברי

## הערות שוליים

זוכי פרס מפעל חיים בתחום האמנות הפלסטית
משרד החינוך והתרבות
לסלי מורטייר שו

**לסלי מורטייר שו** (באנגלית: **Leslie Mortier Shaw**; 2 בנובמבר 1848 – 28 במרץ 1932) היה איש עסקים, עורך דין ופוליטיקאי אמריקאי. הוא כיהן כמושל איווה ה-17 וכמזכיר האוצר ה-43 של ארצות הברית.

## ראשית חייו
לסלי שו נולד במוריסטאון, ורמונט, כבנם של בורדמן שו ושל לואיז ספאולדינג שו. ב-1874 הוא למד בקולג' קורנל. ב-1877 הוא נשא לאישה את אליס קרנשו, ויחד נולדו להם שלושה ילדים.
## קריירה
הוא היה לעורך דין ובנקאי וב-1898 הוא נבחר כמושל איווה ה-17, תפקיד בו הוא כיהן עד 1902. לאחר מכן הוא כיהן כמזכיר האוצר של ארצות הברית עד 1907 בממשלו של הנשיא תאודור רוזוולט. כמו קודמו בתפקיד ליימן ג'ודסון גייג', האמין שו באמת ובתמים שמחלקת האוצר צריכה לשרת את שוק הכסף בזמנים קשים באמצעות הזרמת כספים לשוק.

לצורך כך רכש שו בחזרה את איגרות החוב הממשלתיות מהבנקים המסחריים שהחזיקו אותם בבעלותם, הגדיל את מספרם של הבנקים המסחריים לפיקדונות, וב-1902 הוא הודיע לבנקים שאין כבר צורך שהם יחזיקו ברזרבות מזומנים כביטחונות לאחזקותיהם בכספי הציבור. הכוונה של צעדים אלו הייתה אמורה להשפיע על אספקת מטבע גמיש יותר כתגובה לצרכיי השוק. התערבות הממשלה בשוק הכסף הגיע לשיאה בעת כהונתו של שו כמזכיר האוצר. ב-3 במרץ 1907 הוא התפטר מתפקידו ועבר לעבוד כבנקאי בניו יורק.

בבחירות לנשיאות של 1908 הוא התמודד על קבלת מועמדות המפלגה הרפובליקנית.

לסלי שו נפטר בוושינגטון די. סי. ב-28 במרץ 1932 ונקבר בבית הקברות אוקלנד שבדניסון, איווה.

## קישורים חיצוניים

* לסלי מורטייר שו באתר מחלקת האוצר של ארצות הברית 
* 
*Gates, Merrill Edwards,Men of mark in America,  1905-06, pp. 27-29.

## הערות שוליים

קטגוריה:אמריקאים ילידי ורמונט
קטגוריה:מזכירי האוצר של ארצות הברית
קטגוריה:חברי הקבינט של ארצות הברית בממשל תאודור רוזוולט
קטגוריה:מושלי איווה
קטגוריה:מושלי מדינות ארצות הברית מהמפלגה הרפובליקנית
קטגוריה:מועמדים לנשיאות ארצות הברית ב-1908
קטגוריה:עורכי דין אמריקאים במאה ה-19
קטגוריה:בוגרי אוניברסיטת קורנל
קטגוריה:אמריקאים שנולדו ב-1848
קטגוריה:אמריקאים שנפטרו ב-1932
אוניברסיטת נורת'איסטרן

**אוניברסיטת נורת'איסטרן** (באנגלית: **Northeastern University**; בראשי תיבות: **NU** או **NEU**) היא אוניברסיטה פרטית, הממוקמת בבוסטון, בירת מסצ'וסטס שבארצות הברית אשר הוקמה ב־1898. האוניברסיטה חברה באיגוד אוניברסיטאות המחקר.

לאוניברסיטה ישנם קמפוסים נוספים בשארלוט, סיאטל, סן פרנסיסקו, סן חוזה, פורטלנד, ונקובר וטורונטו. נכון לשנת 2020, לומדים באוניברסיטה כ־27,602 סטודנטים. מבין בוגריה הידועים של האוניברסיטה ניתן למנות את שון פנינג, רג'י לואיס, חוסה חואן בראה, מו קוואן ומגי האסן.

## קולג'ים ובתי ספר
*  (1898)
*  (1909)
*  ע"ש ד'אמור-מקים (1922)
*  ע"ש בווי (1925)
*  ע"ש  (1982)
* הקולג' לאמנויות, מדיה ועיצוב
* הקולג' ללימודים מקצועיים
* הקולג' למדעים
* הקולג' למדעי החברה והרוח

## דירוגים בין-לאומיים
* דירוג שאנגחאי - 201–300 (2024)
* דירוג Times Higher Education - מקום 201–250 (2024)
* דירוג QS לאוניברסיטאות - 375= (2024)

## קישורים חיצוניים

* 

* 

נורת'איסטרן
נורת'איסטרן
One Hour of Girl Power

**One Hour of Girl Power** (בעברית: **שעה אחת של עוצמה נשית**) (ידוע גם כ-**Spice—the Official Video—Vol. 1**) הוא אלבום וידאו של להקת הבנות ספייס גירלז אשר יצא באפריל 1997. האלבום מכיל את הקליפים של הלקה שיצאו עד אותה עת בשילוב של קטעי ראיונות וקטעי מאחורי הקלעים.

## הצלחה מסחרית
האלבום זכה להצלחה אדירה בבריטניה כאשר הגיע למעמד של 13 פלטינות, כאשר הוא הגיע למעמד של 10 פלטינות כבר בחודש יוני ובכך הפך לאלבום הפופ הנמכר ביותר בהיסטורית בריטניה. הוא הגיע למקום הראשון במצעד אלבומי הווידאו הבריטי וסיים את שנת 1997 כאלבום החמישי המצליח ביותר לאותה שנה.

בנוסף הוא גם זכה להצלחה רבה במדינות נוספות כמו יפן וארצות הברית כאשר בארצות הברית היה לאלבום הווידאו ה-20 הנמכר ביותר לשנת 1998.

## רשימת רצועות

## נתוני מכירות

## הערות שוליים

קטגוריה:אלבומי וידאו מ-1997
קטגוריה:אלבומי ספייס גירלז
קטגוריה:אלבומי וידאו באנגלית
קטגוריה:אלבומי חברת וירג'ין רקורדס
ICity (מוסקבה)

**iCity** הוא מתחם של שני גורדי שחקים במוסקבה, רוסיה. שני גורדי השחקים נקראים מגדל הזמן (34 קומות; גובה 141.2 מ') ומגדל החלל (61 קומות; גובה 256.7 מ'). הבנייה התחילה ביולי 2020 וצפויה להסתיים תוך מספר שנים. נכון לסוף 2022 העבודות מתבצעות בקומה 27. העלות המשוערת של הפרויקט הוא 23 מיליארד רובל (335 מיליון דולר).

ב-21 ביולי 2023 פורסם שעיריית מוסקבה רכשה את מגדל Time של המתחם ICity. זו היא הרכישה הגדולה ביותר של בניין משרדים בשש השנים האחרונות במוסקבה.

באוגוסט 2025 המתחם קיבל אישור מוכנות לשירות מעיריית מוסקבה.

## גלריה

קובץ:ICity (Moscow).jpg|איור
קובץ:Строительство iCity (июль 2020) · 2.jpg|אתר הבנייה ביולי 2020. מאפיין המובהק של גורד השחקים הוא שהוא יבנה בתוך מחלף המוצג בתמונה.
קובץ:Строительство iCity (март 2022) (17).jpeg|מרץ 2022
קובץ:Строительство iCity (август 2022).png|אוגוסט 2022
קובץ:Строительство iCITY (Март 2024).png|מרץ 2024


## קישורים חיצוניים

* 

## הערות שוליים

קטגוריה:מוסקבה: גורדי שחקים
אוניברסיטת צ'למרס לטכנולוגיה

**אוניברסיטת צ'למרס לטכנולוגיה** (בשוודית: **Chalmers tekniska högskola**) היא אוניברסיטה פרטית הממוקמת בגטבורג, שוודיה, אשר הוקמה בשנת 1829. באוניברסיטה לומדים למעלה מ-11,000 סטודנטים. המוסד מתמקד בתחומי הטכנולוגיה, מדעי הטבע, האדריכלות והמתמטיקה.

מבין בוגריה הידועים של האוניברסיטה ניתן למנות את מאלין ברגרן, זוכה פרס נובל גוסטב דאלן, זיגפריד אדסטרם ופיודיפאי. כ-10% מהסטודנטים לתארים מתקדמים מגיעים מחוץ לשוודיה. האוניברסיטה מקיימת שיתופי פעולה עם חברות תעשייתיות רבות ובהן וולוו ואריקסון.

אוניברסיטת צ'למרס חברה בוועידת בתי הספר האירופיים לחינוך ומחקר הנדסי מתקדם, ברית N5T וליגת IDEA.

## מחלקות
החל ממאי 2017 מחלקות האוניברסיטה הן:
* אדריכלות והנדסה אזרחית
* ביולוגיה והנדסה ביולוגית
* כימיה והנדסה כימית
* תקשורת ולמידה במדע
* מדעי המחשב והנדסה
* הנדסת חשמל
* תעשייה
* מתמטיקה
* מכניקה ומדעי הים
* מיקרוטכנולוגיה וננוטכנולוגיה
* פיזיקה
* מרחב, אדמה וסביבה
* ניהול טכנולוגי וכלכלה

## דירוגים בינלאומיים
* דירוג שאנגחאי: 301–400 (2019)
* Times Higher Education: מקומות 251–300 (2020)
* דירוג QS לאוניברסיטאות: 125 (2020)

## קישורים חיצוניים

* 

צ'למרס לטכנולוגיה
קטגוריה:גטבורג: חינוך
צ'למרס לטכנולוגיה
צ'למרס לטכנולוגיה
מאידה אנדרנצ'י

**מאידה אנדרנצ'י** (בספרדית: **Maida Andrenacci**, נולדה ב-1 ביוני 1986), היא שחקנית וזמרת ארגנטינאית. ידועה בתפקידה בטלנובלה הארגנטינאית של כריס מורנה, "פלוריסיינטה".

## ביוגרפיה
בין 2004–2005, אנדרנצ'י גילמה את תפקידה של ולנטינה בטלנובלה הארגנטינאית "פלוריסיינטה", של היוצרת והמפיקה הארגנטינאית כריס מורנה, לצדם של בנחמין רוחאס וסטפנו דה גרגוריו.

ב-2009 אנדרנצ'י נטלה חלק בטלנובלה הארגנטינאית "ניני" בה גילמה את דמותה של ויקטוריה.

ב-2017 אנדרנצ'י נטלה חלק בטלנובלה הארגנטינאית "Quiero vivir a tu lado".

בין 2018–2019, אנדרנצ'י גילמה את תפקידה של סילבינה בטלנובלה הארגנטינאית "Mi hermano es un clon", לצדם של ניקולס קברה, חימנה אקרדי ובנחמין אמדאו.

## חיים אישיים
החל משנת 2010, אנדרנצ'י נמצאת במערכת יחסים עם השחקן הקטור דיאס, המבוגר ממנה בעשרים שנה. ב-25 בינואר 2020, נולדה בתם הראשונה של השניים, אלויסה דיאס אנדרנצ'י.

## קישורים חיצוניים

קטגוריה:שחקניות קולנוע וטלוויזיה ארגנטינאיות
קטגוריה:זמרות ארגנטינאיות
קטגוריה:ארגנטינאיות שנולדו ב-1986
Live at Wembley Stadium

**Live at Wembley Stadium** הוא אלבום הווידאו השלישי של להקת הבנות הבריטית ספייס גירלז. האלבום יצא ב-24 בנובמבר 1998 על ידי וירג'ין רקורדס. האלבום מתעד את הופעתן של הלהקה באצטדיון ומבלי ב-20 בספטמבר 1998 במהלך סיבוב ההופעות "Spiceworld Tour".

ההופעה שודרה לראשונה בפורמט בספיישל PPV עבור "Sky Box Office" ולאחר מכן גם בטלוויזיה.

## רקע
למרות שכל הביצועים במופע היו בשידור חי חלק מהביצועים בגרסת הווידאו היו בגרסת האולפן שלהם. באוקטובר 2008 אלבום הווידאו הופץ בפורמט DVD בבריטניה. בין היתר, הופץ במקומות נוספים בעולם בגרסאות שונות שיצאו בהתאם לכל פורמט.

ההופעה הוקלטה אחרי שאחת מחברות הלהקה ג'רי האליוול עזבה את הלהקה. האליוול סיפרה בתוכנית הדוקו "Giving You Everything", שהיא צפתה בהופעה בטלוויזיה 4 חודשים אחרי שעזבה את הלהקה ושזה היה "אחד הדברים הקשים ביותר שעשתה בחייה" ושזה לווה "בהמון כאב" אך מלאני בראון, אחת מחברות הלהקה אמרה בלעג: "זו הייתה אשמתה בלבד".

## נתוני מכירות

## קישורים חיצוניים

## הערות שוליים

קטגוריה:אלבומי וידאו מ-1998
קטגוריה:אלבומי ספייס גירלז
קטגוריה:אלבומי וידאו באנגלית
קטגוריה:אלבומי חברת וירג'ין רקורדס
הנצים (דרום אפריקה)

**הנצים** (באנגלית: **Hawks**) הוא כינויו הנפוץ של **המינהל לחקירות פשיעה חמורה** בדרום אפריקה (באנגלית: **Directorate for Priority Crime Investigation**, בראשי תיבות **DPCI**) שהוא גוף ממשלתי שמטרתו להיאבק בפשע מאורגן, פשע כלכלי, שחיתות ופשעים חמורים אחרים שהופנו אליו על ידי הנשיא או שירות המשטרה הדרום אפריקני (SAPS). הגוף הוקם על ידי נשיא דרום אפריקה, ג'ייקוב זומה בשנת 2008. הגוף מחליף את העקרבים שהיה גוף שלא היה תלוי במשטרה.

## היסטוריה
ההחלטה להחליף את העקרבים בארגון חדש הגיעה מהחלטה שהתקבלה על ידי הקונגרס הלאומי האפריקני (ANC) בכנס הלאומי ה-52 של הקונגרס הלאומי האפריקני בשנת 2007 בפולוקוואנה, לימפופו. ה-ANC טען כי יש צורך בפיקוח על הממשלה באמצעות גוף כזה על מנת להימנע מהשימוש בסוכנות ככלי פוליטי לחקירת פוליטיקאים. הצורך נבע ממאבק כוחות בין תאבו מבקי לג'ייקוב זומה שהביא לחקירת מעורבותו של זומה בעסקת נשק.

ה-DPCI הוקם כמנהלה עצמאית בתוך שירות המשטרה הדרום-אפריקני, SAPS, במסגרת סעיף 17 ג' לחוק שירותי המשטרה בדרום אפריקה, 1995, כפי שתוקן בתיקון לחוק שירות המשטרה של דרום אפריקה, 2008 (חוק 57 משנת 2008).

הוראות מסוימות של החוק התגלו כבלתי חוקתיות על ידי בית המשפט החוקתי של דרום אפריקה במרץ 2011. כתוצאה מכך החוק תוקן על ידי הפרלמנט בספטמבר 2012. סעיפים מהחוק המתוקן נמצאו לא תקפים ונמחקו על ידי בית המשפט החוקתי בנובמבר 2014 ובעקבות פסק הדין הנשיא זומה חזר על תמיכתו בשמירה על היחידה ככפופה לשירות המשטרה, SAPS ובכך גם בהיות הממשלה כאחראית על גוף זה.

## ראש המינהל הלאומי
* אנווה דרמט, 2009 - 2014
* ברנינג נטלמזה (ממלא מקום), 2014 - 2015
* ברנינג נטלמזה, 2015 - 2017
* יוליסה מטקאטה (ממלא מקום), 2017 - 2018
* ג'ון ליבייה, 2018 - הווה

## שחיתות
מביאי ההחלטה לרפורמה בתוך "העקרבים" הביעו חשש כי הסוכנות החדשה לא תהיה אפקטיבית כמו "העקרבים" בהתמודדות עם שחיתות ממשלתית. חבר הפרלמנט של מפלגת החופש של אינקאתה, קוס ואן דר מרווה, תיאר את ההחלטה להחליף את העקרבים כדי "*להגן על מנהיגי ואנשי הקונגרס הלאומי האפריקני מפני [[חקירה פלילית]] ומתביעה אפשרית.*" כאשר נוסד הארגון לראשונה דיווח צוותו למפקח הלאומי של המשטרה דאז ג'קי סלבי. באותה תקופה, סלבי נחקר בחקירת שחיתות של "העקרבים".

בתקופה שלאחר החלפת "העקרבים" ב"הנצים" רמות השחיתות בתוך הממשל ומחוצה לו היו במגמת עלייה מטרידה. מספר מחקרים מצאו כי היעדר עצמאות פוליטית לחקירת השחיתות, כמו גם תלות הארגון ב-SAPS השפיעה לרעה על יעילות הארגון.

## קישורים חיצוניים
* 
* שירות המשטרה של דרום אפריקה

## הערות שוליים

קטגוריה:2009 בפוליטיקה
קטגוריה:דרום אפריקה: צבא וביטחון
קטגוריה:ארגוני מאבק בשחיתות
קטגוריה:חקירה
קטגוריה:ארגוני אכיפת חוק
קטגוריה:ארגוני מאבק בהלבנות הון
בריח

150px|ממוזער|פתיחה של בריח
**בריח** הוא מנגנון המצמיד שני עצמים או יותר זה לזה, כך שניתוקם מתאפשר רק באופן יזום בדרך שהמנגנון קובע. בריח אינו מנגנון נעילה, שכן לא נדרש מפתח או כל אמצעי עזר אחר לניתוקו, אך עם זאת לעיתים קרובות משולבים בריחים במנגנוני נעילה.
לבריחים רמות שונות של מורכבות מכנית, החל מבריחים פשוטים ביותר הכוללים פיסת עץ או מתכת הנדחפת לתוך מגרעת או מושחלת בלולאה, ועד מנגנונים משוכללים המאפשרים שילוב של פתיחות מכניות וחשמליות כמו בדלתות של כלי רכב מודרניים.
## שימושים נפוצים
150px|ממוזער|בריח פנימי לדלת כניסה במצב מוברח ובמצב פתוח. לבריח מצב נוסף המאפשר פתיחת הדלת כדי חרך בצורה מאובטחת
### אדריכלות
בריחים שימשו משחר ההיסטוריה להחזקה של דלתות וחלונות במצב סגור.
### נגרות
בריחים משמשים לסגירה של דלתות בארונות, מכסים של תיבות, הצמדה של חלקי ריהוט מתקפלים או מתפרקים זה לזה ועוד. בספר שמות מוזכרים בריחים אשר הצמידו את קרשי המשכן זה לזה.

### נשק
בנשק חם, משמשים בריחים לאבטחה ונעילה של מנגנוני הירי. בריחים משמשים גם לנעילה בסכינים קפיציות הן במצב הפתוח והן במצב הסגור.

### רכב
בתעשיית הרכב נעשה שימוש רב ומגוון במנגנונים המבוססים על בריחים, הבולטים והמוכרים בהם הם דלתות כלי רכב, תפסים של חגורות בטיחות ובבלמי יד.

### כלי מטבח
150px|ממוזער|בריח על תבנית אפייה קפיצית
ניתן למצוא בריחים המשמשים לסגירה של מכסי צנצנות, תבניות אפיה קפיציות ועוד.

## קישורים חיצוניים

קטגוריה:התקנים מכניים
קטגוריה:אביזרי חיבור
קטגוריה:דלתות
קטגוריה:אבטחה
האוניברסיטה הפוליטכנית במילאנו

**האוניברסיטה הפוליטכנית במילאנו** (באיטלקית: ** Politecnico di Milano**) היא אוניברסיטה ציבורית הממוקמת במילאנו שבאיטליה שהוקמה בשנת 1863, מה שהופך אותה לאוניברסיטה הוותיקה בעיר. האוניברסיטה הפוליטכנית במילאנו מורכבת משישה קמפוסים הממוקמים בערים מילאנו (קמפוסי לאונרדו ובוביזה), לקו, קרמונה, מנטובה ופיאצ'נצה. באוניברסיטה הפוליטכנית לומדים כ-42,000 סטודנטים ובכך היא האוניברסיטה הטכנית הגדולה באיטליה.

האוניברסיטה חברה בוועידת בתי הספר האירופיים לחינוך ומחקר הנדסי מתקדם ובליגת IDEA. בנוסף על כך, במוסד פועלת גם תוכנית ארסמוס. מבין בוגריה הידועים ניתן למנות את רנצו פיאנו, סול סטיינברג, אדריאנו אוליבטי, אלדו רוסי וזוכה פרס נובל ג'וליו נטה.

## היסטוריה
האוניברסיטה הפוליטכנית נוסדה בנובמבר 1863 עם כ-30 סטודנטים והמקצוע היחידי שנלמד בה בתחילה היה הנדסה אזרחית ותעשייתית. כשנתיים לאחר מכן החלו ללמד גם אדריכלות. בשנת 1913 סיימה את לימודיה הסטודנטית הראשונה בתולדות המוסד. בשנת 1993 החלו לימודי עיצוב תעשייתי.

באפריל 2012 הודיעה האוניברסיטה כי החל משנת 2014 כל הקורסים לתארים מתקדמים ילמדו רק באנגלית. החלטה זו שונתה באופן חלקי לאחר החלטת בית המשפט העליון באיטליה כי לא ניתן לבטל לחלוטין את השפה האיטלקית במוסדות האקדמיה.

## מחלקות
האוניברסיטה הפוליטכנית של מילאנו מאורגנת ב-12 מחלקות: 
* המחלקה לאדריכלות ולימודים עירוניים
* המחלקה לאדריכלות והנדסה אזרחית של הסביבה הבנויה
* המחלקה לכימיה, חומרים והנדסה כימית
* המחלקה להנדסה אזרחית והנדסת הסביבה
* המחלקה לעיצוב
* המחלקה לאלקטרוניקה, מידענות והנדסת ביוטכנולוגיה
* המחלקה לאנרגיה
* המחלקה לניהול, כלכלה והנדסת תעשייה וניהול
* המחלקה למתמטיקה
* המחלקה להנדסת מכונות
* המחלקה לפיזיקה
* המחלקה להנדסת אווירונאוטיקה

## דירוגים בין-לאומיים
* דירוג שאנגחאי: מקום 301–400 (2025)
* דירוג Times Higher Education: מקום 201–250 (2025)
* דירוג QS לאוניברסיטאות: מקום 111 (2025)

## קישורים חיצוניים

* 

קטגוריה:איטליה: אוניברסיטאות ומכללות
קטגוריה:מילאנו: מבנים
קטגוריה:ועידת בתי הספר האירופיים לחינוך ומחקר הנדסי מתקדם
קטגוריה:ליגת IDEA
חיה לוי

**חיה לוי** (לשעבר **חיה סדן**; נולדה ב-16 באוקטובר 1967) היא משוררת ישראלית, זוכת פרס שרת התרבות בתחומי היצירה הספרותית לספרי ביכורים.

## ביוגרפיה
לוי נולדה וגדלה בירושלים. היא צאצאית של רבי מנחם מנדל משקלוב, שהיה הראשון ממשפחתה שעלה לארץ ישראל. אביה אברהם עבד בספרייה הלאומית בגבעת רם בירושלים ואמה אביבה הייתה מורה וכתבה סיפורים קצרים.

לוי למדה בבית הספר התיכון על שם מיי בויאר ושירתה בצה"ל כמפקדת כיתה בגרעין נח"ל. לאחר סיום השירות בצה"ל, היא הצטרפה לעמותת "קדמה" למען חינוך עיוני בשכונות ובערי פיתוח, והייתה בצוות ההקמה של בית ספר תיכון קדמה בשכונת פת בירושלים ובצוות המייסד של בית הספר ברנקו וייס בית שמש. היא הקימה את "אופקים", מסלול למדעי הרוח והחברה בבית שמש ולימדה גם בבת ים בתיכון "רמות" ובמודיעין־מכבים־רעות ב-"תיכון מכבים רעות - מו"ר". ללוי תואר ראשון בפילוסופיה ותואר שני בספרות עברית מהאוניברסיטה העברית בירושלים. היא כתבה באתר השירה ליריקה ושיריה התפרסמו באנתולוגיה "לא ברעש" של הליקון ובכתב העת "עירובין" (בקבצים ב, ג' ו-ה'). בנובמבר 2023 פורסם שספרה "המצאת האהבה" יראה אור בהוצאת ספרי עתון 77.

## ספריה
***אכלתי פרחים** (פורסם בשם חיה סדן). עריכה: אלי הירש, הוצאת ספרי עתון 77, 2014. הספר זכה בפרס שרת התרבות לספרי ביכורים.
* **אחת חיה.** עריכה: אלי הירש, פרדס הוצאה לאור, 2018. לנושאי השירים שבספר יש הקשר מרכזי שאפשר לכנות "ביוגרפי": לוי הייתה נשואה במשך כעשרים שנה. רבים מהשירים בספר עוסקים ברגשות שעלו בעקבות גירושין מנישואים אלה. נוסף על כך, השירים עוסקים ביחסיה של המשוררת עם אלוהים, עם תלמידיה, בנותיה, שירתה ועוד.
***מאושרת ועצובה.** עריכה: אלי הירש, הוצאת ספרי עתון 77, 2020. ספר השירים השלישי של חיה לוי עוסק באהבה ובבדידות.

## חיים אישיים

לוי מתגוררת במודיעין, והיא אם לשתי בנות.
חיה לוי (לשעבר סדן) חזרה לשם הנעורים לאחר שהתגרשה.

## קישורים חיצוניים

* יצירתה של חיה לוי בקטלוג הספרייה הלאומית
* הבלוג של חיה לוי
* משיריה של חיה לוי, באתר של נילי דגן
* משיריה של חיה לוי, באתר "אשפתון"
* ביקורת על ספרה "אחת חיה", מאת רונה ברנס
* 
* 

## הערות שוליים

קטגוריה:בוגרות תיכון בויאר
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות זוכות פרסים: שירה
קטגוריה:משוררות כותבות עברית
קטגוריה:משוררים כותבי עברית
קטגוריה:משוררות ישראליות
קטגוריה:משוררים ישראלים
קטגוריה:נשות חינוך ישראליות
קטגוריה:אנשי חינוך ישראלים
קטגוריה:בלוגריות ישראליות
קטגוריה:מודיעין-מכבים-רעות: אישים
קטגוריה:בוגרי תיכון בויאר
קטגוריה:בלוגרים ישראלים
קטגוריה:ישראליות שנולדו ב-1967
קטגוריה:ישראלים שנולדו ב-1967
אוניברסיטת המדע והטכנולוגיה של סין

**אוניברסיטת המדע והטכנולוגיה של סין** (במנדרינית: **中国科学技术大学**) היא אוניברסיטה מחקר ציבורית, הממוקמת בחפיי שברפובליקה העממית של סין, אשר הוקמה בשנת 1958. האוניברסיטה חברה בליגת C9, התאגדות אוניברסיטאות האוקיינוס השקט ואיגוד אוניברסיטאות המחקר במזרח אסיה. באוניברסיטה פועלות כ-12 בתי ספר ו-30 מחלקות. מבין הדמויות הבולטות שעבדו בעבר באוניברסיטה ניתן למנות את צ'יין שואה-סן ופאנג לי ז'י.

## היסטוריה
האוניברסיטה נוסדה בשנת 1958 בבייג'ינג ועברה לחפיי רק בשנת 1970 לאחר מהפכת התרבות.

## דירוגים בין־לאומיים
* דירוג שאנגחאי: מקום 64 (2023)
* Times Higher Education: מקום 57 (2024)
* דירוג QS לאוניברסיטאות: מקום 133= (2024)

## קישורים חיצוניים

* 

קטגוריה:התאגדות אוניברסיטאות האוקיינוס השקט
קטגוריה:איגוד אוניברסיטאות המחקר במזרח אסיה
קטגוריה:ליגת C9
קטגוריה:אנחווי
קטגוריה:הרפובליקה העממית של סין: אוניברסיטאות ומכללות
מטה חומת מגן

**מטה חומת מגן** הוא ארגון ימני הקורא לסרבנות במקרים בהם חיילים מקבלים פקודה לפנות יישובים.

מטרת הארגון היא לא לפעול או לשבש תוכניות כמו תוכנית ההתנתקות אלא למנוע מלכתחילה את ההכשר לקבל החלטות מסוג זה.

## היסטוריה
באוקטובר 2004 פורסם כי הוקם הארגון, סיבת הקמתו הייתה ההחלטה על תוכנית ההתנתקות. כבר בימיו הראשונים פתח הארגון במבצע שנועד לשכנע את חיילי צה"ל שלא לציית לפקודת פינוי, מלבד התחום ההסברתי הארגון גם ערך מבצע החתמות בין מספרים חיילים, הגשה תביעות נגד קציני צה"ל אשר תומכים בפינוי התנחלויות, הארגון גם עוזר למתנגדי פינוי יישובים שלקראת גיוס או תמיכה במכתב השמיניסטים, מלבד זאת הגישו למספר קציני צה"ל טפסים בהם מוסבר מניעי הסירוב, לאחר כ-3 ימים של מבצע החתמות אספו פעילי הארגון כ-2000 חתימות של חיילים אשר הצהירו כי יסרבו לציית לפקודת פינוי יישובים. ראש הארגון ודוברו היה נועם לבנת (אחיה של לימור לבנת, שרת החינוך לשעבר), לבנת גם הפעיל בארגון כמה בנות אולפנה שעל אף הבעיות ההלכתיות שבניהול מאבק מסוג זה, אחת מהפעולות שבוצעו בעזרתן של בנות האולפנה הייתה איסוף כספים לצורך בניית בתי קבע לתושבי היישוב גבעת אסף.

בינואר 2005 דרש הארגון מהרמטכ"ל, דן חלוץ להעמיד לדין צבאי את מפקד חטיבת שומרון, יובל בזק בטענה כי בזק פעל בניגוד להחלטת בג"ץ והרס כ-2 מבנים בעת פינוי ההתנחלות "גבעת להבה" וזאת תוך עימות עם תושבי ההתנחלות.

ב-9 בפברואר 2005 קיים הארגון מסיבת עיתונאים בה הוצג עצומה עליה חתמו כעשרת אלפים חיילים, מספר זה בשלב מסוים גדל לכ-13,000 חיילים אשר סירבו לקחת חלק בפינוי ההתנחלויות בגוש קטיף וצפון השומרון.

## קישורים חיצוניים
* 
* 
* 

## הערות שוליים

קטגוריה:ארגוני ימין בישראל
קטגוריה:תוכנית ההתנתקות: ארגונים
קטגוריה:תנועות סרבנות בישראל
אוניברסיטת הונג קונג למדע וטכנולוגיה

**אוניברסיטת הונג קונג למדע וטכנולוגיה** (במנדרינית: **香港科技大學**) היא אוניברסיטה ציבורית הממוקמת בהונג קונג אשר הוקמה בשנת 1991 ובכך היא האוניברסיטה השלישית שהוקמה בהונג קונג.

האוניברסיטה חברה בהתאגדות אוניברסיטאות האוקיינוס השקט (APRU), בפורום מנהיגי האוניברסיטאות העולמי (GULF) ומקיימת שיתופי פעולה עם אוניברסיטת וושינגטון בסנט לואיס.

האוניברסיטה מנוהלת על ידי מועצה בת 27 חברים הכוללת את נציגי ההנהלה והסטודנטים.

## היסטוריה
תכנונה של האוניברסיטה החל במהלך שנות ה-80. בתחילה האוניברסיטה הייתה אמורה להיפתח בשנת 1994 אך הוחלט לזרז את הבנייה ולפתוח אותה כשלוש שנים מוקדם מן הצפוי.

## ארגון אקדמי
* בית הספר למדעים
* בית הספר להנדסה
* בית הספר למנהל עסקים וניהול
* בית הספר למדעי הרוח והחברה

## דירוגים
### דירוגים בין-לאומיים
* דירוג שאנגחאי - מיקום 301–400 (2023)
* דירוג Times Higher Education - מיקום 64 (2024)
* דירוג QS לאוניברסיטאות - מיקום 60 (2024)

### דירוג אזורי - אסיה
* דירוג Times Higher Education - מיקום 5 (2024)
* דירוג QS לאוניברסיטאות - מיקום 15 (2024)

## קישורים חיצוניים

* 

הונג קונג למדע וטכנולוגיה
הונג קונג למדע וטכנולוגיה
הונג קונג למדע וטכנולוגיה
הונג קונג למדע וטכנולוגיה
משה גורליק

**משה "מושיק" גורליק** (כ"ב בחשוון ה'תש"ב, 11 בנובמבר 1941 – י"א בחשוון ה'תשס"ב, 28 באוקטובר 2001) היה איש ציבור ופעיל התיישבות ישראלי, ממייסדי מושב רמת מגשימים, ומועצה אזורית גולן וראש המועצה הראשון.

## ביוגרפיה
נולד בנתניה לחיים ורחל גורליק. ב-1968 נמנה עם הגרעין המייסד של מושב רמת מגשימים ברמת הגולן. זמן קצר לאחר העלייה לקרקע, נולד בנו הבכור חיים, שהיה הילד הראשון ברמת מגשימים. מושיק הפך למרכז המשק במושב. היה מיוזמי הקמת ישיבת הגולן במשכנה הראשון ברמת מגשימים. היה מיוזמי הקמת מאגר המים חיתל המשותף לרמת מגשימים, נוב ואבני איתן.

בשנת 1978 נבחר ליו"ר המינהל האזורי ברמת הגולן, אז תחת מועצה אזורית עמק הירדן. הוא פעל לייסוד מועצה אזורית עצמאית ליישובי הגולן. ב-1 באפריל 1979 הוכרזה מועצה אזורית גולן, ומושיק נבחר לעמוד בראשה. ב-12 ביוני 1979 התפטר מראשות המועצה, אך המשיך לכהן בהתנדבות כסגן יו"ר המועצה האחראי על נושא הכספים. לאחר מכן היה מנהל מדור תכנון ופיתוח במחלקה להתיישבות בסוכנות היהודית, ומראשית שנות ה-80 היה מנהל חבל גליל גולן במחלקה. כמו כן, היה חבר בהנהלת תאגיד המים מי גולן, אתר החרמון, יקבי רמת הגולן, ויו"ר המנהלים של "החברה לפיתוח מפרץ אמנון".

היה פעיל במפד"ל, והיה מאנשי מחנה ארץ ישראל השלמה במפלגה שדגלו בקו יותר ניצי ואיימו לפרוש מהמפלגה ולהקים את סיעת "איתנים" יחד עם הרב חיים דרוקמן.

נפטר ב־28 באוקטובר 2001 (י"א בחשוון ה'תשס"ב) ונקבר בבית הקברות האזורי בחיספין.

היה נשוי למאירה ואב לשישה. שמו הונצח באולם כינוסים במדרשת הגולן בחיספין.

## קישורים חיצוניים
* ישי בן-פזי, ההתארגנות האזורית ברמת –הגולן: אגודת "מי-גולן" בהשוואה להתארגנויות אזוריות נוספות

## הערות שוליים

קטגוריה:ראשי מועצה אזורית גולן
קטגוריה:רמת מגשימים: אישים
קטגוריה:מייסדי מושבים
קטגוריה:מייסדי התנחלויות
קטגוריה:עובדי הסוכנות היהודית
קטגוריה:ישראלים שנולדו ב-1941
קטגוריה:ישראלים שנפטרו ב-2001
קטגוריה:אישים הקבורים במושבים
אוניברסיטת באת'

**אוניברסיטת באת**' (באנגלית: **University of Bath**) היא אוניברסיטה ציבורית הממוקמת בעיר באת', אנגליה, שבממלכה המאוחדת שהוקמה בשנת 1885.

האוניברסיטה חברה באיגוד אוניברסיטאות חבר העמים הבריטי (ACU) ובארגון ברית GW4. מבין בוגריה הידועים של האוניברסיטה ניתן למנות את אדוארד לוואסה, אן מקליין, פלאח מוסטפא בכיר ופלורנס ואמבוגו.

## היסטוריה
שורשי האוניברסיטה טמונים בבתי ספר טכניים שנוסדו באזור בשנים 1595. מכללה נוספת נוסדה בבריסטול ב-1885. בשנת 1907 נוסד בית ספר לרוקחות שסופח למכללה בשנת 1929. כלל המוסדות האקדמיים קיבלו מעמד אוניברסיטאי בשנת 1966.

## מבנה
האוניברסיטה מחולקת לארבע פקולטות וכל פקולטה מחולקת לחוגים שונים:

###### הפקולטה להנדסה ועיצוב
* אדריכלות והנדסה אזרחית
* הנדסה כימית
* הנדסת חשמל
* הנדסת מכונות

###### הפקולטה למדעי הרוח והחברה
* כלכלה
* חינוך
* מדעי הבריאות
* פוליטיקה, שפות ומחקרים בינלאומיים
* פסיכולוגיה
* מדעי החברה והמדיניות

###### הפקולטה לניהול
* בית ספר לניהול

###### פקולטה למדעים
* ביולוגיה וביוכימיה
* כימיה
* מדעי המחשב
* מתמטיקה
* מדעי הטבע
* בית מרקחת ורוקחות

## דירוגים בין-לאומיים
* דירוג שאנגחאי: 401–500 (2023)
* דירוג Times Higher Education: מקום 251–300 (2024)
* דירוג QS לאוניברסיטאות: 148 (2024)

## קישורים חיצוניים

* 

*
באת'
קטגוריה:באת': מבנים
פאולה סלוסטרו

**פאולה סלוסטרו** (בספרדית: **Paola Sallustro**, נולדה ב-22 במאי 1988; בואנוס איירס, ארגנטינה), הידועה בשם **Poli**, היא שחקנית וזמרת ארגנטינאית. ידועה בתפקידיה בטלנובלות הארגנטינאיות של כריס מורנה, "המורדים ו"פלוריסיינטה". סלוסטרו בעלת פרויקט מוזיקלי עצמאי בשם "**Pol-Y**".

## קריירה מוזיקלית
סלוסטרו החלה בלימודי פסנתר בהיותה בת שבע ולימודי שירה ותיאטרון בגיל שלוש עשרה.

ב-2010, סלוסטרו החלה, יחד עם חברי להקתה, להופיע בהופעות חיות וב-2012 החלה להופיע באופן עצמאי עם שירים שהלחינה בעצמה.

היום, סלוסטרו בעלת פרויקט מוזיקלי עצמאי בשם "Pol-Y".

## קריירת משחק
סלוסטרו החלה את קריירת המשחק ב-2003, בטלנובלה הארגנטינאית של המפיקה והיוצרת כריס מורנה, "המורדים", לצידם של בנחמין רוחאס, פליפה קולומבו, לואיסנה לופילטו וקמילה בורדונבה.

בין 2004–2005, סלוסטרו גילמה את תפקידה של מאיה בטלנובלה הארגנטינאית "פלוריסיינטה", של היוצרת והמפיקה הארגנטינאית כריס מורנה, לצדם של חואן מנואל חיל נבארו, בנחמין רוחאס ופלורנסיה ברטוטי.

ב-2005 סלוסטרו נטלה חלק בטלנובלה הארגנטינאית "El Patrón de la Vereda" לצידם של גוסטבו ברמודס וקמילה בורדונבה.

ב-2006 סלוסטרו נטלה חלק בטלנובלה הארגנטינאית "El refugio" לצידם של פרנסיסקו באס וחורחה מאחיו.

ב-2008 סלוסטרו נטלה חלק בטלנובלה הארגנטינאית של כריס מורנה "כמעט מלאכים", בתפקידה של לולו.

ב-2011 סלוסטרו נטלה חלק בטלנובלה הארגנטינאית של חברת ההפקות Pol-ka, "היחידים", לצד שחקנים ושחקניות ארגנטינאים וארגנטינאיות.

## דיסקוגרפיה
* 2011: Para besarte mejor
* 2013: Volando
* 2018: Salvajes

## חיים אישיים
מ-2014, סלוסטרו נמצאת במערכת יחסים עם המתופף הברזילאי דיאגו ליכטנשטיין.

## קישורים חיצוניים

קטגוריה:שחקניות קולנוע וטלוויזיה ארגנטינאיות
קטגוריה:זמרות ארגנטינאיות
קטגוריה:ארגנטינאיות שנולדו ב-1984
גל-עד

**גַּל-עֵד**, **גל אבנים** או **מַצֶבֶת זיכרון** הוא מבנה מלאכותי המורכב מאבנים מאוזנות, לרוב בצורת חרוט. המונח נזכר בספר בראשית גם בשמו הארמי, **יְגַר שָׂהֲדוּתָא**.

בעידן המודרני גל-עד משמשים לרוב כציוני דרך. בימי קדם הם שימשו גם למגוון רחב של מטרות:
* לציון אתר קבורה, או להנצחת אנשים שנפטרו.
* לסימון שביל באזור סלעי, מדברי או על פני קרחון.
* לציון פסגת הר.
* על מנת לסייע בניווט – חלקם הוקמו במרחקים קבועים על מנת לסייע לנווט במזג אוויר גרוע.
* למטרות טקסיות אשר לעיתים היו קשורות לאסטרונומיה
* להנצחת מקומות בהם התרחשו אירועים בולטים.
* על מנת לאתר פריטים קבורים, כגון מטמון של אוכל או חפצים.

הגל-עד משתנים בגודלם, ולעיתים עשויים להיות צבועים או מעוטרים – על מנת שיבחינו בהם ביתר קלות או מסיבות דתיות. דוגמה לסוג של גל-עד קדום היא האינוקשוק המשמש את המתיישבים האינואיטים באזור הארקטי של קנדה.


LysebotnStoneMan.jpg|גל-עד על פסגת הר לצד פיורד במערב נורווגיה
File:רוג׳ום.jpg|גל-עד על פסגת קרני חיטין
Plateau_d'emparis,_(2250_m.)_cairn.JPG|גל-עד במזרח צרפת
Cairn_at_Garvera,_Surselva,_Graubuenden,_Switzerland.jpg|גל-עד במחוז סורסלבה שבשווייץ


## ראו גם
* דולמן
* אסטלה
* סטופה
* איזון אבנים

## קישורים חיצוניים

* 

## הערות שוליים

קטגוריה:ניווט
קטגוריה:טיפוסי מבנים
ללכת. לרכוב. רודאו.

**לָלֶכֶת. לרכוב. רוֹדֵאוֹ.** (באנגלית: **Walk. Ride. Rodeo.**) הוא סרט ביוגרפי אמריקני משנת 2019 בבימויו של קונור אלין מתוך תסריט מאת שון דווייר וגרג קופ ווייט על חייה של אמברלי סניידר, רוכבת רודאו שמתריסה נגד הסיכויים לחזור לספורט לאחר שבקושי שרדה תאונת מכונית שמשאירה אותה משותק מהמותניים ומטה. בסרט מככבים מיסי פייל, ספנסר לוק, ביילי צ'ייס ושרי שפרד.

## עלילה
בגיל 19, רוכבת הרודיאו אמברלי סניידר בקושי שורדת תאונת דרכים שמותירה אותה משותקת מהמותניים ומטה. הרופאים שלה אומרים שלעולם לא תלך שוב, קל וחומר לרכב. סניידר מתכוונת להתגבר על האבחנה שלה, כשהיא שוב רוכבת על סוסה 18 חודשים בלבד לאחר התאונה.

## שחקנים ודמויות
* ספנסר לוק בתפקיד אמברלי סניידר
** אוטום סניידר בתפקיד אמברלי סניידר בסצנות הפעלולים שלפני התאונה
** אמברלי סניידר בתפקיד אמברלי סניידר בסצנות פעלולים אחרי התאונה
* מיסי פייל בתפקיד טינה סניידר, אמה של אמברלי
* ביילי צ'ייס בתפקיד קורי סניידר, אביה של אמברלי
* אליוויה אלין לינד בתפקיד אוטום סניידר
* מיטשל הוג בתפקיד ג'יי סי סניידר
* אמבר טאסל בתפקיד אשלי סניידר
* ראלי קיין בתפקיד אמי לנקסטר
* בוב ג'סר בתפקיד ברוס אוונס
* לורי לייל אוליבר בתפקיד ג'יין אוונס
* קנת מילר בתפקיד הקצין בראד שרוויק
* מאט מדראנו כפרמדיק ביל דלגדרו
* קתלין רוז פרקינס בתפקיד סטייסי
* קתרין ג'ונס כאחות ג'נקינס
* דייוויד דלאו כד"ר אלכס פאטל
* שרי שפרד בתור פליס
* קורבין בלו התפקיד הפיזיותרפיסט דייגו
* ג'ון-פול האוורד בתור טאק
* ברברה אלין וודס בתפקיד ג'נה וולטרס
* מקס אהריך בתפקיד טייט ווטקינס
* הארי צימרמן כד"ר דניאלס
* דייוויד כריסטיאן וולבורן כד"ר תומאס

## הפקה
### פיתוח
ב-29 ביולי 2018, הוכרז כי החלה הפקת סרט חדש של נטפליקס שכותרתו *Walk Ride Rodeo* על חיי אלופת הרודיאו המשותקת אמברלי סניידר. עוד הוכרז כי מיסי פייל, ספנסר לוק, ביילי צ'ייס, שרי שפרד, ריילי קיין, מיטשל הוג וג'ון-פול האוורד יככבו בסרט.

צילומים עיקריים החלו בניו מקסיקו ביולי 2018.

### פעלולים
סניידר שימשה ככפילת פעלולים בכל קטעי הרכיבה שלאחר התאונה בסרט, בעוד אחותה הצעירה אוטום ביצעה את פעלולי הרכיבה לפני התאונה.

## קישורים חיצוניים
* 

## הערות שוליים

קטגוריה:סרטי 2019
קטגוריה:נטפליקס: סרטים
קטגוריה:סרטים באנגלית
קטגוריה:סרטים ביוגרפיים אמריקאיים
קטגוריה:סרטי ספורט
קטגוריה:נכות באמנות
בית הטירה

**בית הטירה**, אשר ידוע גם בתור **הטירה של הכרמל**, הוא בית מגורים השוכן ברחוב יפה נוף 95, מרכז הכרמל, חיפה.

## היסטוריה
המבנה תוכנן על ידי אדריכל איטלקי בשם LUIGI MERULLA. התוכניות אושרו ביוני 1934, והבניין הושלם במהלך 1937. בעליו המקוריים של המבנה היו מוריס ואניס אביאד'/ أبيض, בני משפחה ערבית-קתולית אמידה. בתקופת שלטון המנדט הבריטי בארץ ישראל התגורר בקומות העליונות של הבית פנחס רוטנברג, מייסד "חברת החשמל פלשתינה", הורתה של חברת החשמל לישראל.

## פרטי המבנה
הבית נבנה במקור על מגרש של 1.1 דונם, ושטחו הבנוי כ-500 מ"ר. בקומת הקרקע טרקלין, מטבח, חדרי הסבה ובר. בקומה הראשונה 4 חדרי שינה וחדר הסבה. למבנה מרפסות בכל קומה. הבית בנוי אבן בסיתות גס ובטון מזוין. גג הרעפים מורכב ממספר רב של שיפועים בגבהים שונים, ומעוטר צריחים שמשווים לו מראה של טירה, ומכאן שמו. הבית עוצב בסגנון אדריכלות אקלקטית. בקומת המרתף ביחד עם חדר הכביסה וחדר משרתים, היו במקור בורות אגירת מים.

לפי התכנית המקורית, גג הצריח הצפוני נבנה מלוחות נחושת בעיצוב כיפה, אך בשלב מסוים בחיי המבנה הוחלף ברעפים.

## התפתחות רחוב פנורמה עם הכרמל המרכזי
בשנות ה-30 של המאה ה־20 נבנו ברחוב בניינים של בני המעמד העליון, שהתאפיינו בבניה איכותית ורחבת ממדים, רובם ככולם בגימור אבן. הבניין נמצא מעל סמטת הסביונים, שהייתה אז שביל חמורים שהוביל מטה אל טרסות. לידו במספר 97, הוקם בית דירות נוסף גדול יותר, בית "מויאל" (דוגמאות נוספות הן: בתי עזאם במספר 18, ובית האפנדי במספר 56).

מול בניין הטירה ואחיו לרחוב היה קיים מיסיון הכרמל הטמפלרי, שנהרס בתחילת שנות ה-80 של המאה ה-20 לטובת הקמת מגדלי פנורמה.

## תמונות
ממוזער|300x300px|בית הטירה ב־2012

ימין|ממוזער|300px|קטע מתוכניות הבניין שהוגשו לאישור מחלקת ההנדסה של עירית חיפה, אפריל 1934. באדיבות הארכיון.

## הערות שוליים

טירה
קטגוריה:רובע כרמל